CELEX: 32014D0476
Language: el
Date: 2014-07-17 00:00:00
Title: 2014/476/ΕΕ: Εκτελεστική απόφαση της Επιτροπής, της 17ης Ιουλίου 2014 , για την έγκριση μεθόδων κατάταξης σφαγίων χοίρων στη Σουηδία και την κατάργηση της απόφασης 97/370/ΕΚ [κοινοποιηθείσα υπό τον αριθμό C(2014) 4946]

19.7.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 214/29
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 17ης Ιουλίου 2014
   για την έγκριση μεθόδων κατάταξης σφαγίων χοίρων στη Σουηδία και την κατάργηση της απόφασης 97/370/ΕΚ
   
      
         [κοινοποιηθείσα υπό τον αριθμό C(2014) 4946]
      
   
   (Το κείμενο στη σουηδική γλώσσα είναι το μόνο αυθεντικό)
   
      (2014/476/ΕΕ)
   
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 20 στοιχείο ιστ),
   Εκτιμώντας τα ακόλουθα:
   
               (1)
            
            
               Το παράρτημα IV τμήμα B.IV σημείο 1 του κανονισμού (ΕΕ) αριθ. 1308/2013 προβλέπει ότι, για την ταξινόμηση σφαγίων χοίρων, η περιεκτικότητα σε άπαχο κρέας πρέπει να εκτιμάται με μεθόδους κατάταξης που εγκρίνονται από την Επιτροπή. Επιτρέπεται να εγκρίνονται μόνο στατιστικώς αποδεδειγμένες μέθοδοι εκτίμησης που βασίζονται στη φυσική μέτρηση ενός ή περισσοτέρων ανατομικών μερών του σφαγίου χοίρου. Η έγκριση των μεθόδων κατάταξης θα πρέπει να εξαρτάται από την τήρηση μέγιστης ανοχής για το στατιστικό σφάλμα εκτίμησης. Η ανοχή αυτή καθορίζεται στο άρθρο 23 παράγραφος 3 του κανονισμού (ΕΚ) αριθ. 1249/2008 της Επιτροπής (2).
            
         
               (2)
            
            
               Με την απόφαση 97/370/ΕΚ της Επιτροπής (3) επιτράπηκε η χρήση τριών μεθόδων κατάταξης σφαγίων χοίρων στη Σουηδία.
            
         
               (3)
            
            
               Επειδή είναι αναγκαία η τεχνική προσαρμογή των εγκεκριμένων μεθόδων κατάταξης, η Σουηδία ζήτησε από την Επιτροπή να εγκρίνει την αντικατάσταση του μαθηματικού τύπου που χρησιμοποιείται στις μεθόδους «Intra-scope (Optical Probe)», «Hennessy Grading Probe (HGP II)» και «AutoFom», καθώς και να εγκρίνει τις δυο νέες μεθόδους «Fat-O-Meat'er II (FOM II)» και «Hennessy Grading Probe 7 (HGP 7)» για την κατάταξη των σφαγίων χοίρων στο έδαφός της. Η Σουηδία υπέβαλε λεπτομερή περιγραφή της δοκιμασίας τεμαχισμού, αναφέροντας τις αρχές στις οποίες βασίζονται οι νέοι μαθηματικοί τύποι, το αποτέλεσμα της δοκιμασίας τεμαχισμού και τις εξισώσεις που χρησιμοποιούνται για τον υπολογισμό της εκατοστιαίας αναλογίας άπαχου κρέατος στο πρωτόκολλο που προβλέπεται στο άρθρο 23 παράγραφος 4 του κανονισμού (ΕΚ) αριθ. 1249/2008.
            
         
               (4)
            
            
               Από την εξέταση της αίτησης αυτής προέκυψε ότι πληρούνται οι όροι έγκρισης των νέων αυτών μαθηματικών τύπων και μεθόδων. Συνεπώς, θα πρέπει να εγκριθούν οι εν λόγω μαθηματικοί τύποι και μέθοδοι κατάταξης στη Σουηδία.
            
         
               (5)
            
            
               Δεν θα πρέπει να επιτρέπεται καμία τροποποίηση των συσκευών ή των μεθόδων κατάταξης, εκτός εάν επιτραπεί ρητά με εκτελεστική απόφαση της Επιτροπής.
            
         
               (6)
            
            
               Για λόγους σαφήνειας και ασφάλειας δικαίου, θα πρέπει να εκδοθεί νέα απόφαση. Επομένως, η απόφαση 97/370/ΕΚ θα πρέπει να καταργηθεί.
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής για την κοινή οργάνωση των γεωργικών αγορών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Επιτρέπεται η χρήση των ακόλουθων μεθόδων για την κατάταξη των σφαγίων χοίρων στη Σουηδία, σύμφωνα με το παράρτημα IV τμήμα B.IV σημείο 1 του κανονισμού (ΕΕ) αριθ. 1308/2013:
   
               α)
            
            
               η συσκευή «Intra-scope (Optical Probe)» και οι σχετικές μέθοδοι εκτίμησης, που περιγράφονται λεπτομερώς στο μέρος I του παραρτήματος·
            
         
               β)
            
            
               η συσκευή «Hennessy Grading Probe 2 (HGP 2)» και οι σχετικές μέθοδοι εκτίμησης, που περιγράφονται λεπτομερώς στο μέρος II του παραρτήματος·
            
         
               γ)
            
            
               η συσκευή «AutoFom III» και οι σχετικές μέθοδοι εκτίμησης, που περιγράφονται λεπτομερώς στο μέρος III του παραρτήματος·
            
         
               δ)
            
            
               η συσκευή «Fat-O-Meat'er II (FOM II)» και οι σχετικές μέθοδοι εκτίμησης, που περιγράφονται λεπτομερώς στο μέρος IV του παραρτήματος·
            
         
               ε)
            
            
               η συσκευή «Hennessy Grading Probe 7 (HGP 7)» και οι σχετικές μέθοδοι εκτίμησης, που περιγράφονται λεπτομερώς στο μέρος V του παραρτήματος.
            
         Άρθρο 2
   Δεν επιτρέπεται καμία τροποποίηση των εγκεκριμένων συσκευών ή των μεθόδων κατάταξης, εκτός εάν έχει εγκριθεί ρητά με εκτελεστική απόφαση της Επιτροπής.
   Άρθρο 3
   Η απόφαση 97/370/ΕΚ καταργείται.
   Άρθρο 4
   Η παρούσα απόφαση εφαρμόζεται από την 1η Ιουλίου 2014.
   Άρθρο 5
   Η παρούσα απόφαση απευθύνεται στο Βασίλειο της Σουηδίας.
   
      Βρυξέλλες, 17 Ιουλίου 2014.
      
         
            Για την Επιτροπή
         
         Dacian CIOLOȘ
         
            Μέλος της Επιτροπής
         
      
   
   
      (1)  ΕΕ L 347 της 20.12.2013, σ. 671.
   
      (2)  Κανονισμός (ΕΚ) αριθ. 1249/2008 της Επιτροπής, της 10ης Δεκεμβρίου 2008, για τη θέσπιση λεπτομερών κανόνων για την εφαρμογή των κοινοτικών κλιμάκων κατάταξης των σφαγίων βοοειδών, χοίρων και προβάτων καθώς και για την κοινοποίηση των σχετικών τιμών (ΕΕ L 337 της 16.12.2008, σ. 3).
   
      (3)  Απόφαση 97/370/ΕΚ της Επιτροπής, της 30ής Μαΐου 1997, για την έγκριση μεθόδων ταξινόμησης των σφαγίων χοίρων στη Σουηδία (ΕΕ L 157 της 14.6.1997, σ. 19).
   
      ΠΑΡΑΡΤΗΜΑ
      ΜΕΘΟΔΟΙ ΚΑΤΑΤΑΞΗΣ ΣΦΑΓΙΩΝ ΧΟΙΡΟΥ ΣΤΗ ΣΟΥΗΔΙΑ
      ΜΕΡΟΣ I
      
         Intrascope (Optical Probe)
      
      
               
                  1.
               
               
                  Οι κανόνες που προβλέπονται στο παρόν μέρος εφαρμόζονται όταν η κατάταξη των σφαγίων χοίρων πραγματοποιείται με τη συσκευή «Intrascope (Optical Probe — οπτικός ανιχνευτής)».
               
            
               
                  2.
               
               
                  Η συσκευή είναι εφοδιασμένη με εξαγωνικό καθετήρα μέγιστου πλάτους 12 mm (και 19 mm στη λεπίδα στο άκρο του καθετήρα) που περιλαμβάνει παράθυρο παρακολούθησης και φωτεινή πηγή, μαζί με συρόμενο δακτύλιο.
               
            
               
                  3.
               
               
                  Η εκατοστιαία αναλογία άπαχου κρέατος στο σφάγιο υπολογίζεται σύμφωνα με τον ακόλουθο τύπο:
                  
                     
                  όπου:
                  
                              SP_F1:
                           
                           
                              :
                           
                           
                              Το πάχος του νωτιαίου λίπους (συμπεριλαμβανομένου του δέρματος) σε mm, το οποίο μετράται σε απόσταση 8 cm από το μέσον ακριβώς πίσω από την τελευταία πλευρά
                           
                        
            
               
                  4.
               
               
                  Ο τύπος ισχύει για τα σφάγια βάρους μεταξύ 50 και 120 kg.
               
            ΜΕΡΟΣ II
      
         Hennessy Grading Probe 2 (HPG 2)
      
      
               
                  1.
               
               
                  Οι κανόνες που προβλέπονται στο παρόν μέρος εφαρμόζονται όταν η κατάταξη των σφαγίων χοίρων πραγματοποιείται με τη συσκευή «Hennessy Grading Probe 2» (HGP 2).
               
            
               
                  2.
               
               
                  Με τη φασματοσκοπία ανάκλασης Hennessy καταγράφονται τα προφίλ των μετρήσεων που προκύπτουν από την καταγραφή, σε κλάσματα χιλιοστομέτρου, των αποστάσεων διείσδυσης μαζί με τα σήματα οπισθοσκέδασης φωτός.
               
            
               
                  3.
               
               
                  Επιλέγονται συγκεκριμένα εύρη ζώνης, με τρόπο ώστε να παρέχονται οι βέλτιστες πληροφορίες που είναι δυνατόν να ληφθούν μεταξύ και εντός των διαφόρων ιστών του είδους που αναλύεται αντικειμενικά.
               
            
               
                  4.
               
               
                  Η συσκευή Hennessy Grading Probe είναι εφοδιασμένη με καθετήρα διαμέτρου 5,95 mm με εφαπτόμενη λεπίδα 6,3 mm η οποία περιέχει φωτοδίοδο (Siemens LED τύπου LYU 260-EO και φωτοανιχνευτή τύπου 58 MR), με απόσταση λειτουργίας μεταξύ 0 και 120 mm.
               
            
               
                  5.
               
               
                  Τα αποτελέσματα των μετρήσεων μετατρέπονται σε εκτιμώμενη εκατοστιαία αναλογία άπαχου κρέατος με τη βοήθεια της ίδιας της συσκευής HGP 2 καθώς και ενός υπολογιστή που είναι συνδεδεμένος σε αυτή.
               
            
               
                  6.
               
               
                  Η εκατοστιαία αναλογία άπαχου κρέατος στο σφάγιο υπολογίζεται σύμφωνα με τον ακόλουθο τύπο:
                  
                     
                  όπου:
                  
                              GP2_F1
                           
                           
                              :
                           
                           
                              Το πάχος του νωτιαίου λίπους (συμπεριλαμβανομένου του δέρματος) σε mm, το οποίο μετράται σε απόσταση 8 cm από το μέσον ακριβώς πίσω από την τελευταία πλευρά.
                           
                        
                              GP2_F2
                           
                           
                              :
                           
                           
                              Το πάχος του νωτιαίου λίπους (συμπεριλαμβανομένου του δέρματος) σε mm, το οποίο μετράται σε απόσταση 6 cm από το μέσον, 12 cm προς την κεφαλή σε σύγκριση με το F1.
                           
                        
                              GP2_M
                           
                           
                              :
                           
                           
                              Το πάχος του μυός σε mm το οποίο μετράται ταυτόχρονα και στο ίδιο σημείο με το F2.
                           
                        
            
               
                  7.
               
               
                  Ο τύπος ισχύει για τα σφάγια βάρους μεταξύ 50 και 120 kg.
               
            ΜΕΡΟΣ III
      
         Autofom III
      
      
               
                  1.
               
               
                  Οι κανόνες που προβλέπονται στο παρόν μέρος εφαρμόζονται όταν η κατάταξη των σφαγίων χοίρων πραγματοποιείται με τη συσκευή «AutoFom III».
               
            
               
                  2.
               
               
                  Η συσκευή AutoFom III βασίζεται στην τεχνολογία των υπερήχων και παρέχει ένα ψηφιοποιημένο 3-D scan του σφαγίου. Η εικόνα υπερήχων δημιουργείται με 16 μορφοτροπείς ενσωματωμένους σε συστοιχία από ανοξείδωτο χάλυβα.
               
            
               
                  3.
               
               
                  Η εκατοστιαία αναλογία άπαχου κρέατος στο σφάγιο χοίρου σύμφωνα με την ενωσιακή μέθοδο αναφοράς προβλέπεται από τύπο βάσει επιγραμμικών μεταβλητών λαμβανόμενων από εικόνα η οποία δημιουργείται από υπερήχους. Λαμβάνονται περισσότερες από 50 επιγραμμικές μεταβλητές από την ανάλυση της εικόνας. Η στατιστική ανάλυση μειώνει τις πληροφορίες σε δύο συνιστώσες, εκάστη των οποίων αποτελεί γραμμικό συνδυασμό των ίδιων 6 επιγραμμικών μεταβλητών. Ο τελικός τύπος εκφράζεται από επιγραμμικές μεταβλητές:
                  
                     
                  όπου:
                  
                              R2P4
                           
                           
                              :
                           
                           
                              p2_selected_fat_mm. Η τιμή μέτρησης λίπους P 2 στην επιλεγμένη θέση σε mm.
                           
                        
                              R2P11
                           
                           
                              :
                           
                           
                              minpair_value. Εφαρμόζεται μάσκα φίλτρου που επιλέγει δύο περιοχές σε απόσταση 14 cm στον φορέα διατομής. Έτσι προκύπτει η ελάχιστη τιμή του φορέα αποτελέσματος φίλτρου.
                           
                        
                              R2P12
                           
                           
                              :
                           
                           
                              P2_skew. Σχέση του επιλεγμένου P 2 και του μη επιλεγμένου P 2. Το πραγματικό σημείο που χρησιμοποιείται είναι λίγο πιο κοντά στο κέντρο, ώστε η τιμή να είναι πιο ανεκτική σε σφάγια με μεγάλη κλίση. Η τιμή είναι πάντοτε μεγαλύτερη ή ίση με 1,0.
                           
                        
                              R2P15
                           
                           
                              :
                           
                           
                              minpair_value v2. Μια δεύτερη έκδοση της τιμής minpair.
                           
                        
                     Διεπαφή «Meat/Rib» (κρέας/πλευρά)
                  
                  
                              R3P5
                           
                           
                              :
                           
                           
                              max_meat_mm. Η μέγιστη τιμή μέτρησης κρέατος. Μέγιστη θέση πλευράς μείον ελάχιστη θέση λίπους, με μετατροπή σε mm.
                           
                        
                     Διεπαφή «Fat 1 Inter-fat» (διάμεσο λίπος)
                  
                  Η στρώση λίπους «fat1» μετράται στο μηρό και μεταξύ πέμπτης και έκτης πλευράς. Τα σημεία αυτά καλούνται σημεία Β.
                  
                              R4P3
                           
                           
                              :
                           
                           
                              fat1_p2_selected.Οι μετρήσεις «fat 1» στο επιλεγμένο σημείο P2.
                           
                        
            
               
                  4.
               
               
                  Ο τύπος ισχύει για τα σφάγια βάρους μεταξύ 50 και 120 kg.
               
            ΜΕΡΟΣ IV
      
         Fat-O-Meat'er II (FOM II)
      
      
               
                  1.
               
               
                  Οι κανόνες που προβλέπονται στο παρόν μέρος εφαρμόζονται όταν η κατάταξη των σφαγίων χοίρων πραγματοποιείται με τη συσκευή «Fat-O-Meater II» (FOM II).
               
            
               
                  2.
               
               
                  Η συσκευή αποτελεί νέα έκδοση του συστήματος μέτρησης Fat-O-Meat'er. Η συσκευή FOM II αποτελείται από οπτικό καθετήρα με λεπίδα, διάταξη μέτρησης του βάθους που λειτουργεί σε αποστάσεις μεταξύ 0 και 125 mm και πλακέτα απόκτησης και ανάλυσης δεδομένων — υπολογιστής Carometec Touch Panel i15 (Ingress Protection IP69K). Οι μετρούμενες τιμές μετατρέπονται σε εκτιμώμενη εκατοστιαία αναλογία άπαχου κρέατος από την ίδια τη συσκευή FOM II.
               
            
               
                  3.
               
               
                  Η εκατοστιαία αναλογία άπαχου κρέατος στο σφάγιο υπολογίζεται σύμφωνα με τον ακόλουθο τύπο:
                  
                     
                  όπου:
                  
                              FOM_F1
                           
                           
                              :
                           
                           
                              το πάχος του νωτιαίου λίπους σε mm, που μετράται σε απόσταση 8 cm από το μέσον του σφαγίου στο ύψος μεταξύ του τρίτου και του τέταρτου οσφυικού σπονδύλου.
                           
                        
                              FOM_F2
                           
                           
                              :
                           
                           
                              το πάχος του νωτιαίου λίπους σε mm, που μετράται σε απόσταση 6 cm από το μέσον του σφαγίου στο ύψος μεταξύ τρίτης και τέταρτης πλευράς.
                           
                        
                              FOM_M
                           
                           
                              :
                           
                           
                              το πάχος του μυός, σε mm, που μετράται ταυτόχρονα και στο ίδιο σημείο με το F2.
                           
                        
            
               
                  4.
               
               
                  Ο τύπος ισχύει για τα σφάγια βάρους μεταξύ 50 και 120 kg.
               
            ΜΕΡΟΣ V
      
         Hennessy Grading Probe 7 (HPG 7)
      
      
               
                  1.
               
               
                  Οι κανόνες που προβλέπονται στο παρόν μέρος εφαρμόζονται όταν η κατάταξη των σφαγίων χοίρων πραγματοποιείται με τη συσκευή «Hennessy Grading Probe 7» (HGP 7).
               
            
               
                  2.
               
               
                  Με τη φασματοσκοπία ανάκλασης Hennessy καταγράφονται τα προφίλ των μετρήσεων που προκύπτουν από την καταγραφή, σε κλάσματα χιλιοστομέτρου, των αποστάσεων διείσδυσης μαζί με τα σήματα οπισθοσκέδασης φωτός.
               
            
               
                  3.
               
               
                  Επιλέγονται συγκεκριμένα εύρη ζώνης, με τρόπο ώστε να παρέχονται οι βέλτιστες πληροφορίες που είναι δυνατόν να ληφθούν μεταξύ και εντός των διαφόρων ιστών του είδους που αναλύεται αντικειμενικά.
               
            
               
                  4.
               
               
                  Η συσκευή Hennessy Grading Probe είναι εφοδιασμένη με καθετήρα διαμέτρου 5,95 mm με εφαπτόμενη λεπίδα 6,3 mm η οποία περιέχει φωτοδίοδο (Siemens LED τύπου LYU 260-EO και φωτοανιχνευτή τύπου 58 MR), με απόσταση λειτουργίας μεταξύ 0 και 120 mm.
               
            
               
                  5.
               
               
                  Τα αποτελέσματα των μετρήσεων μετατρέπονται σε εκτιμώμενη εκατοστιαία αναλογία άπαχου κρέατος με τη βοήθεια της ίδιας της συσκευής HGP 7 καθώς και ενός υπολογιστή που είναι συνδεδεμένος σε αυτή.
               
            
               
                  6.
               
               
                  Η αξιολόγηση της καμπύλης μετρήσεων διαφέρει ελαφρώς μεταξύ HGP 2 και HGP 7.
               
            
               
                  7.
               
               
                  Η εκατοστιαία αναλογία άπαχου κρέατος στο σφάγιο υπολογίζεται σύμφωνα με τον ακόλουθο τύπο:
                  
                     
                  όπου:
                  
                              GP7_F1
                           
                           
                              :
                           
                           
                              Το πάχος του νωτιαίου λίπους (συμπεριλαμβανομένου του δέρματος) σε mm, το οποίο μετράται σε απόσταση 8 cm από το μέσον ακριβώς πίσω από την τελευταία πλευρά.
                           
                        
                              GP7_F2
                           
                           
                              :
                           
                           
                              Το πάχος του νωτιαίου λίπους (συμπεριλαμβανομένου του δέρματος) σε mm, το οποίο μετράται σε απόσταση 6 cm από το μέσον, 12 cm προς την κεφαλή σε σύγκριση με το F1.
                           
                        
                              GP7_M
                           
                           
                              :
                           
                           
                              Το πάχος του μυός σε mm το οποίο μετράται ταυτόχρονα και στο ίδιο σημείο με το F2.
                           
                        
            
               
                  8.
               
               
                  Ο τύπος ισχύει για τα σφάγια βάρους μεταξύ 50 και 120 kg.